CELEX: 32007D0780
Language: ro
Date: 2007-11-26 00:00:00
Title: 2007/780/CE: Decizia Consiliului din 26 noiembrie 2007 de modificare a Deciziei 2003/17/CE privind echivalența inspecțiilor în câmp la culturile producătoare de semințe, efectuate în țări terțe, și echivalența semințelor produse în țări terțe (Text cu relevanță pentru SEE)

1.12.2007   
            
            
               RO
            
            
               Jurnalul Oficial al Uniunii Europene
            
            
               L 314/20
            
         
      DECIZIA CONSILIULUI
   
   din 26 noiembrie 2007
   de modificare a Deciziei 2003/17/CE privind echivalența inspecțiilor în câmp la culturile producătoare de semințe, efectuate în țări terțe, și echivalența semințelor produse în țări terțe
   (Text cu relevanță pentru SEE)
   (2007/780/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), în special articolul 16 alineatul (1),
   având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (2), în special articolul 16 alineatul (1),
   având în vedere Directiva 2002/54/CE a Consiliului din 13 iunie 2002 privind comercializarea semințelor de sfeclă (3), în special articolul 23 alineatul (1),
   având în vedere Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (4), în special articolul 20 alineatul (1),
   având în vedere propunerea Comisiei,
   întrucât:
   
               (1)
            
            
               Decizia 2003/17/CE (5) prevede că, pentru o perioadă limitată, inspecțiile în câmp la culturile producătoare de semințe din anumite specii, efectuate în țări terțe, sunt considerate echivalente cu inspecțiile în câmp efectuate în conformitate cu legislația comunitară și că semințele din anumite specii, produse în țări terțe, sunt considerate echivalente cu semințele produse în conformitate cu legislația comunitară.
            
         
               (2)
            
            
               Se constată că respectivele inspecții în câmp oferă în continuare aceleași garanții ca și cele efectuate de statele membre. Prin urmare, este oportun ca inspecțiile în câmp menționate să fie considerate în continuare ca fiind echivalente.
            
         
               (3)
            
            
               Având în vedere faptul că Decizia 2003/17/CE expiră la 31 decembrie 2007, este oportun să se prelungească perioada pentru care se recunoaște echivalența în temeiul deciziei menționate. Este oportună limitarea perioadei respective la cinci ani.
            
         
               (4)
            
            
               Prin urmare, Decizia 2003/17/CE ar trebui modificată în consecință,
            
         ADOPTĂ PREZENTA DECIZIE:
   Articolul 1
   La articolul 6 din Decizia 2003/17/CE, cuvintele „31 decembrie 2007” se înlocuiesc cu cuvintele „31 decembrie 2012”.
   Articolul 2
   Prezenta decizie se adresează statelor membre.
   
      Adoptată la Bruxelles, 26 noiembrie 2007.
      
         
            Pentru Consiliu
         
         
            Președintele
         
         J. SILVA
         
      
   
   
      (1)  JO 125, 11.7.1966, p. 2298. Directivă modificată ultima dată prin Directiva 2004/117/CE (JO L 14, 18.1.2005, p. 18).
   
      (2)  JO 125, 11.7.1966, p. 2309. Directivă modificată ultima dată prin Directiva 2006/55/CE a Comisiei (JO L 159, 13.6.2006, p. 13).
   
      (3)  JO L 193, 20.7.2002, p. 12. Directivă modificată ultima dată prin Directiva 2004/117/CE.
   
      (4)  JO L 193, 20.7.2002, p. 74. Directivă modificată ultima dată prin Directiva 2004/117/CE.
   
      (5)  JO L 8, 14.1.2003, p. 10. Decizie modificată ultima dată prin Regulamentul (CE) nr. 1791/2006 (JO L 363, 20.12.2006, p. 1).